Eesti tennisemeeskond asus Tuzlas Davis Cupi II liiga Euro-Aafrika tsooni matšil Bosnia vastu juhtima,  kui esimese punkti tõi Jürgen Zopp. Zopp (maailma edetabeli 186.) alistas Bosnia teise numbri Aldin Setkici (329.) 1:6, 7:5, 6:3, 5:7, 6:2, vahendas Eesti Tenniseliidu kodulehekülg. Randmevigastus, mis veel Zoppi Eesti meistrivõistluste paarismängu ajal pisut häiris, on nüüd täielikult paranenud.